Lanartea

'Higa'
2023-11-05 19:30 - 21:00 (Europe/Madrid) | Soreasu Antzokia (Azpeitia)
Antzerkia
Zertarako taularatu klasikoak? Arriagako programazioa betetzeaz gain, ba ote dute beste baliorik? Nork ez ditu Romeo eta Julieta ezagutzen, edo Macbeth-en emaztea zena… edo Lisistrata. Zestoako Antzerki Eskolako 26 ikaslek jokatzen dute hiru klasiko hartuz eta traizionatuz ondutako obra hau.

'Luze edo motz'
2023-11-05 18:30 - 19:30 | Seminarioko kapera (Larresoro)
Antzerkia
Mirari Martiarenak eta Idoia Torregaraik generoa hartu dute umoregai, galdetzeko zertan geratzen den gure gizartea luze eta zertan motz. Horretarako, hilekoa, menopausia, ligatzeko teknikak eta sexua izango dituzte hizpide, besteak beste. Kritika eginez, deseraikiz eta barre eginez bazterrak zirikatzen jarraituko dute.

Aire Ahizpak
2023-11-05 18:00 - 19:30 | Pilota Plaza (Biriatu)
Kontzertua
Miren, Amaia eta Paxkalin Aire ahizpa urepeldarrek osatzen dute 1992an sortutako taldea. Bidexka diskoa argitaratu zuten 2014ean, eta hainbat euskal kantarirekin kolaboratu izan dute.

'Balbea'
2023-11-05 17:00 - 18:00 | Seminarioko kapera (Larresoro)
Antzerkia
Egunen batean, momentu bat ailegatzen da non bizitza amaitzen den. Baina prest al gaude hiltzeko? Hortxe dago Gregorio, esaterako, buru eta gorputz ahalmenak gainbehera, bere egunerokotasuna delirio eta errealitatearen artean bizitzen… Munduak ez dio poztasun handirik eman, suminduta dago eta amets bakar bat dauka: badaki bere azken momentua ailegatzear dagoena, eta ez du haserre hil nahi.
Horixe Atx Teatroaren obraren muina. Iñaki Ziarrustak gorpuzten du Gregorio, eta Valentina Raposok txotxongiloak manipulatuko ditu.

Bertsoak Aian
2023-11-05 15:00 - 19:00 | Urdaneta auzoa (Aia)
Lagun-arteko saioa
Urdanetako jaiak. Bazkalondoan eta arratsaldean arituko dira bertsotan Andoni Egaña eta Sebastian Lizaso.

'Putaren bakarrizketa eroetxean'
2023-11-05 13:15 - 14:00 | Debako Zaharren Egoitza
Bakarrizketa
Zer du esateko bizitzaz aulki batean eserita, buruan kasko bat jantzita eta kablez inguratuta dagoen emakume batek? Emakume hori eroetxe bateko gela batean dago, bakarrik eta kablez inguratuta, ikusten ez dugun doktore batekin hizketan. Emakumea prostituta da, eta elkarrizketan bere istorioa azalduko du, eta, horrela, hainbat gai azaleratuko dira, esate baterako, sexualitatea, bortizkeria, klasismoa eta feminismoa.
Testua Dario Fo eta Franca Ramerena da, Xabier Martinez de Lezeak euskaratu du eta Laura Penagos aktoreak gorpuzten du protagonista.

'Bidaia'
2023-11-04 19:30 - 21:00 | Principal Antzokia (Gasteiz)
Antzerkia
Marcus Englert musikari eta konpositore alemaniarrak 2021eko urtarrilean Itziar Ituño euskal aktorea gonbidatu zuen EL VIAJE / DIE REISE kantua abestera. Horren ondoren, Englertek Euskal Herriaren eta Alemaniaren arteko Bidaia eszenikoa irudikatu zuen.
Alemaniako musikariez gain, Itziar Ituño bera gonbidatu zuen proiektuan parte hartzera. Xabier Zeberio biolin jotzailea eta haren Allos Quartet gehitu ziren laster batean. Amaia Elizaran eta Eneko Gil/Gorka Duran dantza interpreteak mugimendu partitura moldakor batekin gehitu ziren, eta Dangiliske taldea euskal folklorearen erritmoekin, Janire Egaña eta Itziar Ituñoren eskutik.
Azkenik, Hika Teatroko Agurtzane Intxaurragak bere gain hartu du ikuskizunaren ekoizpena, zuzendaritza eta dramaturgia eszenikoaren sormen lana.

Taldekako Xilaba
2023-11-04 19:00 - 21:00 | Kiroleta (Azkaine)
2. finalerdia
Irati Alcantarillak, Haize eta Ibai Lekuonak eta Miren Artetxek osatzen duten Muttikoak taldea Etxahun Azkarragak, Ellande Alfarok eta Haira eta KArlos Aizpuruak osatzen duten Lizaieta taldearekin arituko dira lehian.

'Kanpora sartzen'
2023-11-04 19:00 - 20:00 | Orendaingo Eliza
Antzerkia
Aitziber Garmendiak zuzendu du Txalo konpainiaren ekoizpen hau. Xabin Fernandez Zubeldia eta Intza Alkain Ibarguren aktoreen bitartez, sentimendu gordinenen eta umorearen arteko oreka bilatzen duen istorioa kontatzen du obrak: 2013ko martxoaren 11n, Xabinek seropositiboa zela jakin zuen; egun hartan, dena aldatu zen. Hamar urteren ostean, Xabin eta birusaren arteko harremanaz hitz egiteko garaia iritsi da. Lan honetan bere elkarbizitzaren lekuko izango gara, azken hamarkadan gertatutako pasadizoak errepasatuko ditugu. Pilulak, estigma, lotsa, kontsultak, beldurra, errua, bakardadea, osasun mentala, terapia, pandemia… Nola eragin du birusaren etorrerak Xabinen eguneroko bizitzan?

Nafarroako Bertsolari Txapelketa
2023-11-04 17:30 - 19:30 | Iortia Aretoa (Altsasu)
1. Finalaurrekoa
Bertsolariak: Saioa Alkaiza, Patxi Castillo, Eneko Fernandez, Saats Karasatorre, Sarai Robles eta Ekhiñe Zapiain Arlegi. Gai-emailea: Zigor Gartzia Zian.

Bertsoak Oñatin
2023-11-04 17:30 - 19:00 | Zubikoa kiroldegia (Oñati)
Bertso pilota
Bertsolariak: Unai Izagirre eta Aitor Tatiegi.

Ibil Bedi
2023-11-03 22:00 - 23:30 | Iturrondo Plaza (Galdakao)
Kontzertua
Nafarroako herri ezberdinetan jaiotako musikariek osatzen dute Ibil Bedi. Pop musika egiten dute, baina ez diete muzin egiten bestelako musika eraginei, tartean, rockari edo folkari. Taldearen lehen lanak (Berandu baina garaiz) 2019an ikusi zuen argia; 2021ean argitaratu zuten bigarrena, Beltxarga Beltza; eta aurten eman dute Goldea. Azken horren aurkezpen biran ari da taldea.

Bertsoak Usurbilen
2023-11-03 20:30 - 23:30 | Erroizpe Elkartea Usurbil)
Bertso afaria
Bertsolariak: Maider Arregi Markuleta eta Eli Pagola.

MICE + Kokein
2023-11-03 20:30 - 23:30 | Ermuko Antzokia
Kontzertua
Miren Narbaiza MICEk. Lautada diskoa argitaratu zuen iaz. Kokein rock taldeak ere diskoa eman zuen iaz: Atomika.

'Arima'
2023-11-03 20:00 - 21:00 | Topic Zentroa (Tolosa)
Dantza
Amaia Elizaranen seigarren lana da Arima, eta sinpletasunaren edertasuna aldarrikatzen du bertan, azaletik funtsezkora doan bidaia baten bidez. Dantzariaren ikerketa koreografikoaren ardatza arnasketa izan da, eta inprobisazioaren teknikan oinarritu da. Elizaranen aurreko sorkuntzekiko aurrerapaso bat da pieza. Liam Ó Maonlaí irlandarraren musika izan du horretarako euskarri, dantza garaikidea eta irlandar folk musika batzeraino.

'80 amandre'
2023-11-03 20:00 - 21:00 | Lur Berri (Sara)
Ipuin kontaketa
80 amandre behar omen dira antzinako emakumeak egungoekin lotzeko. Hala zioen Jorge Oteizak; 80 amandre besterik ez, aitzin aroa orainaldiarekin lotzeko. 80 ziren; 20 izan zitezkeen. Dorleta Kortazar ipuin kontalariak 4 amandre nahikoa izan ditu munduan bere txokoa aurkitzeko, 4 amandre besterik ez, ipuin bihurtu eta saio honetan elkartu dituenak. Ametsak, desioak, lana eta tristurak mototsean kiribildu eta munduari irribarre egiten ikasi zuten emakumeen istorioak dira. Esku zailduak, sabel puztuak, begirada galduak, eta, batez er,e irribarrea begietan duten amandreak, amamak, amonak, amatxiak, amumak.

'Bost minutun'
2023-11-03 20:00 - 21:00 | Modelo aretoa (Zarautz)
Antzerkia
Pablo Mir argentinarraren Entre ella y yo komediaren egokitzapena da Bost minutun. Begoña Bilbaoren zuzendaritzapean, Andoni Agirregomezkorta eta Itziar Urretabizkaia dira protagonistak.
Nekane eta Koldo gorpuztuko dituzte taula gainean. Haurdunaldi test baten emaitzaren zain, guraso izateko prest ote daude? Gurasoak izan nahi al dute? Aurrerapauso bat da edo amildegira jauzi bat?
Ezkajintasuna, antsietatea, beldurra, itxaropena bizi dituzte bost minutuko itxaronaldian. Nekanerentzat, 42 urterekin, bere azken aukera izan daiteke ama izateko; Koldok urte batzuk gehiago dauzka eta heldutasuna lortzeko behar duen aitzakia litzateke aitatasuna.

'Su festak'
2023-11-03 19:00 - 20:30 | Antixena Gaztetxea (Oñati)
Liburu aurkezpena
Burrunda Faktoriaren egitarauaren barruan, Jon Urzelaik Su festak aurkeztuko du, musika makro-jaialdien ereduari buruz argitaratu duen asaiakera.

'Zai, Zoi, Ele!'
2023-11-03 19:00 - 20:30 | Landetxe Kultur Aretoa (Oiartzun)
Emanaldi musikal-literarioa
Kantagiltzak eta 1454 Argitaletxeak indarrak batu zituzten iaz Zai, Zoi, Ele! egitasmoari hasiera emateko. Joseba Tapiak eta Gotzon Barandiaranek Apoaren itzala emanaldia sortu zuten orduan; aurtengoan Gari kantariak eta Iñigo Astiz idazle eta kazetariak Behin bizitzea saioa eskainiko dute.

'Poesia zaurien ukendu'
2023-11-03 19:00 - 20:30 | Traña-Matiena (Abadiño)
Bertso saio literarioa
Bertsolariak: Miren Amuriza eta Unai Iturriaga. Gai-jartzailea: Ainhoa Urien.

Bertsoak Beasainen
2023-11-03 19:00 - 20:30 | Usurbe Antzokia (Beasain)
Jaialdia
Bertsolariak: Maddi Aiestaran Iparragirre, Iñaki Apalategi Astigarraga, Oihana Iguaran, Joanes Illarregi, Maialen Lujanbio eta German Urteaga Garmendia. Gai-emailea: Maitane Legarreta.

Bertsoak Galdakaon
2023-11-03 19:00 - 20:30 | Torrezabal Kultur Etxea (Galdakao)
Jaialdia
Sormene jaialdiaren barruan. Bertsolariak: Onintza Enbeita, Nerea Ibarzabal eta Oihane Perea. Gai-jartzailea: Maite Berriozabal.

'Hondamendia'
2023-11-03 19:00 - 20:30 | Soreasu Antzokia (Azpeitia)
Antzerkia
Axut! eta Artedrama konpainiek sortutako obra. Pandemia eta Zaldibarko zabortegiaren hondamendi bikoitzetik abiatzen da, 2020ko otsailetik 2022ko otsailera arteko kontakizuna eginez.
Zuzeneko musikaz, bideoz eta dantzaz osatutako ikuskizuna da eta oholtzan zortzi aktore arituko dira: Ander Lipus, Maite Larburu, Manex Fuchs, Ruth Guimera, Eneko Gil, Ane Sagues eta Jon Ander Urresti. Dantzaria, irrati-esataria, Zaldibarko langileak, politikariak, enpresariak… gorpuztu dituzte. Harkaitz Canok idatzi du obra eta Ximun Fuchsek zuzendu.

Sara Zozaya
2023-11-02 21:30 - 23:00 | Bilboko Kafe Antzokia
Kontzertua
Nara disko berria aurkezten ari da Donostiako kantaria.

'Sexberdinak'
2023-11-02 19:00 - 20:00 | Bizkaia Aretoa (Bilbo)
Antzerkia
Anaren bihotza logela huts bat omen da. Nicok berea tatuatu egin nahi du. Igogailu batean daude harrapatuta eta ezezagun izatetik lagun izatera pasako dira. Beno, duela hiru urte gertatu zen hau, baina iraganera bidaiatuz, orainaldian biziko dugu kontatzera datozena; maitasuna, sexua, bakardadea eta jendearen aurreiritziak aztergai. Garun-paralisia duen kazetariak eta kontraesanetan erdi itota dabilen goxoki saltzaileak, beren bizipen afektibo sexualak azalduko dituzte inolako konplexurik gabe, gutako bakoitzak, norbere paralisiarekin, beldur, amets eta ilusio ezberdinak ditugula erakusteko. Bi lagunen istorioa, umorez eta minez tindatuta.

'Salbe, publikoa'
2023-11-02 19:00 - 20:00 | Dinamoa sormen gunea (Azpeitia)
Antzerkia
Goaz antzerki taldearen lan berriarekin hasiko dituzte aurten Azpeitiko Antzerki Topaketak. Erika Olaizolak zuzendu du lana. Josu Iriondo, Amaia Arotzena, Joseba Eskudero, Mattin Urbieta, Irati Baroja eta Pili Litago dira Salbe publikoan parte hartzen duten aktoreak. Hau da obraren abiapuntua: «Ikusle maitagarria… Hau irakurtzen ari bazara, zuretzako da gonbidapena. Etorri eta murgildu aktoreon unibertsoan. Modu horretan bakarrik jakingo duzu zergatik zaitugun hain maitea, hain beharrezkoa, hain…».

Bertsoak Amasa-Villabonan
2023-11-01 18:00 - 19:30 | Gurea Antzokia (Villabona)
Jaialdia
Bertsolariak: Sustrai Colina, Andoni Egaña, Oihana Iguaran, Maialen Lujanbio eta Anjel Mari Peñagarikano. Gai-emailea: Imanol Artola Felix.

Bizkaiko Bertsolari Txapelketa
2023-11-01 17:00 - 19:30 | Ikusgarri Aretoa (Lekeitio)
6. kanporaketa
Bertsolariak: Eneko Abasolo Abarkas, Aitor Arrutia, Beñat Bilbao, Koldo Gezuraga, Peru Irastortza eta Maite Sarasola. Gai-emailea: Beñat Vidal.

Txerrikumeak + Lukiek + Toc
2023-10-31 22:30 - 2023-11-01 02:30 | Legorretako Frontoia
Kontzertua
Lukiek eta Toc taldeak Mungiatik datoz. Biek ala biek 90eko hamarkadako rockean eta esperimentazioan jarduten dute eroso. Lukiek-ekoek 2021ean argitaratu zuten orain arteko azken diskoa: Lukiek #2. Toc taldeak, berriz, iaz argitaratu zuen Bat Barik Ez Dauz Bi.

'Su à feu'
2023-10-31 20:30 - 21:30 | Bergarako Plaza
Kale antzerkia
Deabru Beltzak konpainiak 20 urte bete ditu, eta beste behin ere, kalea erritmo, argi, bizi, magia eta magnetismoz beteko ditu. Su à feu ikuskizunak Les tambours de feu eta Bande déplacée lanekin hasitako trilogia osatzen du.
